Fiċ-Ċentru Tekniku tal-MFA ngħata bidu għall-Elite Player Development Project, programm mfassal mill-MFA sabiex jgħin lill-players fiżikament u programm ieħor speċifiku għall-gowlkipers. L-għażla tal-players kienet ibbażata fuq taħlita ta' players, bil-maġġoranza għandhom anqas minn 24 sena. Fost il-players hemm uħud minn dawk li kienu parti mill-iskwadra tat-tim nazzjonali Malti fil-aħħar edizzjoni tal-UEFA Nation League kif ukoll oħrajn li jagħmlu parti mill-iskwadra tat-tim nazzjonali Malti ta' taħt il-21 sena. Il-kowċ tat-tim nazzjonali Malti Devis Mangia qal li l-għan ta' dan il-proġett huwa li players żgħażagħ jitjiebu fiżikament kif ukoll inaqqsu r-riskju li jsofru xi injury. Il-lista ta' players msejjħa: Gowlkipers: Amara Sylla (Birkirkara FC); Miguel Chetcuti (Pietà Hotspurs FC); Duncan Formosa (St Andrews FC); Cain Formosa (San Ġwann FC); Matthew Calleja Cremona (Hibernians FC); Jake Galea (Sliema Wanderers FC); Henry Bonello (Valletta FC).